《挽刘中远侍郎 其三》
宋代·史尧弼

沄沄绿水边，丈室一萧然。顾陆留青箬，宗雷老白莲。

研朱看点易，摇麈听谈玄。忽忽风流尽，长怀晋宋前。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。